interakcie
Dobry den,mozu sa uzivat lieky na vysoky tlak amlessa neo 5mg a liek na dnu milurit 300mg? Dakujem
Dobrý deň,
ďakujeme za Vašu otázku.
Medzi liekmi Amlessa a Milurit dochádza k interakciám, na základe ktorých hrozí zvýšené riziko výskytu reakcii precitlivenosti a zvýšené riziko leukopénie pri súčasnom podávaní alopurinolu (Milurit) spolu s inhibítormi enzýmu konvertujúceho antigotenzín (Amlessal). Súbežné podávanie ACE inhibítorov (Amlessa) a alopurinolu (Milurit) zvyšuje riziko poškodenia obličiek. Vyžaduje sa opatrnosť.
Keďže medzi uvedenými liekmi, ktoré užívate, dochádza k viacerým interakciám, odporúčam Vám riadiť sa pokynmi lekára, ktorý Vám dané lieky predpísal a prispôsobil nastavenej terapii dávkovanie. V opačnom prípade je potrebné lekára upovedomiť o danej skutočnosti. Ak Vám lieky predpísali viacerí lekári a o užívaní iných liekov neboli informovaní, je potrebné lekárov o užívaní všetkých liekov dodatočne informovať.
S pozdravom
PharmDr. Patrícia Čečková